kardosdrur/scandi-wiki huggingface dataset:
Den Grønlandske Retsvæsenskommission

Den Grønlandske Retsvæsenskommission, der blev nedsat i i 1994 af den danske regering og Grønlands Landsstyre, afsluttede i foråret 2003 sit arbejde.

Retsvæsenskommissionens Betænkning om det grønlandske retsvæsen blev offentliggjort på dansk d. 3. august 2004. Kommissionen beskæftigede sig under sit arbejde med alle grene af, hvordan Grønlands retsvæsen kan indrettes, samt hvilke opgaver domstolene, politiet, anklagemyndigheden, advokaterne, bisidderne, kriminalforsorgen, ofrene for kriminalitet mv., skal løse i fremtiden. Ud over dette har helt almindelige samfundsproblemer, som også gør sig gældende inden for retsvæsenets område, som f.eks. de sproglige problemer, været en naturlig del af kommissionens arbejdsopgaver.

Retsvæsenkommissionens mest centrale forslag var:
 Den eksisterende ordning med ikke-juridiske kredsdommere bevares, men der etableres en egentlig uddannelse af kredsdommere, der tillige fastansættes
 Der oprettes en juridisk domstol i 1. instans, som skal behandle juridisk komplicerede sager
 Forsvarerens (bisidderens) rolle styrkes og der etableres en egentlig uddannelse af de nuværende bisiddere som autoriserede forsvarere
 Det nuværende åbne anstaltsystem bevares, dog sådan at dømte, der har begået alvorlig personfarlig kriminalitet, i en periode kan anbringes i halvt lukkede afdelinger uden mulighed for at forlade anstalten for at arbejde
 Der etableres en ny, åben anstalt i Tasiilaq i Østgrønland
 Der oprettes en lukket afdeling i anstalten i Nuuk for dømte, som ikke overholder betingelser for anbringelse i åben afdeling eller halvt lukkede afdelinger
 Der oprettes en lukket forvaringsafdeling i anstalten i Nuuk til farlige kriminelle, der hidtil har været anbragt i Anstalten ved Herstedvester
 Der oprettes et råd for Grønlands Retsvæsen med henblik på opfølgning på reformerne i retspleje- og kriminalloven

Retsvæsenet og lovgivningen om dette, er et af de få områder, der ikke efter den gældende Lov om hjemmestyre kan overgå til Grønland. Kompetencen til lovgivning ligger fortsat i Folketinget, og administrationen varetages af Justitsministeriet, Domstolsstyrelsen og Direktoratet for Kriminalforsorgen og Grønland. 

Gennem en aftale mellem Grønlands Landsstyre og den danske regering blev der 21. juni 2004 enighed om at nedsætte en Grønlandsk/dansk kommission om øget grønlandsk selvstyre. Denne kommission skal blandt andet overveje og stille forslag om, hvordan de grønlandske myndigheder kan overtage yderligere kompetence, hvor dette er forfatningsretligt muligt.

Referencer 

Etableret i 1994
Danske kommissioner
Retsvæsenskommission
Danmarks politik
Retsvæsenskommission
Oasis (flertydig)

Oasis (engelsk for oase) kan være flere ting:

 Oasis – en engelsk rockgruppe
 Oasis (materiale) – et materiale til blomsterdekorationer
 Oasis-klassen – en skibsklasse
 MS Oasis of the Seas – et krydstogtskib
Grønlands Retsvæsen

Grønlands retsvæsen adskiller sig på flere måder markant fra retsvæsenet i andre lande. Kredsdommeren, domsmænd og bisiddere (forsvarere) er lokale lægfolk og ikke jurister. Først når en sag kommer for appelretten, Grønlands Landsret, optræder der juridisk uddannede anklagere, dommere og advokater. Retsvæsenet er dobbeltsproget idet der tales og skrives både grønlandsk og dansk. Grønland har heller ikke et straffesystem, som det kendes i vestlige lande. Dommeren i en kriminalsag har en bred vifte af foranstaltninger at vælge imellem i en kriminallov uden strafferammer. Anstalterne for domfældte er åbne, og de indsatte skal – så vidt muligt – arbejde uden for anstalten.

Siden rammerne for det nuværende retsvæsen blev udformet kort efter 2. verdenskrig, har det grønlandske samfund gennemgået en nærmest eksplosiv og ganske voldsom udvikling. Samfundet er nu langt mere kompliceret end dengang, hvilket bl.a. viser sig ved en stadig mere omfattende og kompliceret lovgivning, som stiller øgede krav til retsvæsenets faglige ekspertise. Samtidig er der sket en koncentration af befolkningen i byerne, og de gamle familiemønstre er ændret samtidig med en intensiv erhvervsudvikling. Derfor har der været en markant stigning i den registrerede kriminalitet frem til 1980'erne, hvorefter kriminaliteten generelt har været faldende, dog således at grove voldshandlinger, sædelighedskriminalitet og drab er relativt hyppigt forekommende forbrydelser.

Under hensyn til de ændrede samfundsforhold nedsatte den danske regering og Grønlands Hjemmestyre i 1994 Den Grønlandske Retsvæsenskommision. Hovedopgaven for kommissionen, der afleverede sin Betænkning om Det grønlandske retsvæsen ti år senere, har været at foretage en grundig gennemgang og en nyvurdering af hele det grønlandske retsvæsen og på dette grundlag at fremsætte forslag til, hvordan der kan ske en – eventuelt gennemgribende – revison af retsvæsenet i Grønland.

Kommissionens betænkning er for øjeblikket under behandling i det politiske system.

Kilder 
 
 
 Grønlands Statistik: Grønland 2005 (Statistisk Årbog)
 Betænkning nr. 1442/2004 om Det grønlandske retsvæsen. , af Den Grønlandske Retsvæsenskommission:

Retsvæsen
Danmarks retsvæsen
Santa Cruz River

Santa Cruz River er en flod i Santa Cruz County i delstaten Arizona, USA.

Floden har sit udspring i San Rafael Valley (San Rafael dalen) i det sydlige Arizona, løber mod syd og ind i Mexico, drejer om og løber tilbage til Arizona tæt ved byen Nogales, fortsætter 291 km mod nord og løber ind i Gila River. Normalt er Santa Cruz floden tør men efter ørkentordenvejr forvandles den til en rasende flod.

Ekstern kilde/henvisning 
 I bil igennem Arizona 

Vandløb i USA
Vandløb i Mexico
Cairn Terrier

En cairn terrier er en hunderace af typen terrier. Det er en af de ældste terriere, og den er oprindelig fra det skotske højland, hvor den blev brugt til at fange byttedyr, der havde gemt sig i stenbunker. Det engelske ord cairn betyder 'stendysse'.

Udseende 

En cairn terrier har en skulderhøjde på mellem 28 og 33 cm og vejer mellem 6 og 8 kg. Europæiske cairn terriere er normalt større end amerikanske cairn terriere.

En cairn terrier har en grov og vejrbestandig ydre pels, der kan have farverne: creme, rød, sandfarvet, grå, eller brindle med disse farver. Ren sort, black/tan eller hvid er ikke tilladt. Selvom man engang kunne registrere hvide cairn terriere, blev det efter 1917 af American Kennel Club krævet, at de blev registreret som West Highland White Terrier.

En bemærkelsesværdig ting ved cairn terrieren er, at brindlede cairn terrierer ofte skifter farve i løbet af deres liv. Det er ikke unormalt for en brindle cairn terrier at blive stadig mere mørk eller grå, jo ældre den bliver.

En cairn terrier har to lag pels, en blød og tæt underpels og en grov ydre pels.

Personlighed 

En cairn terrier er intelligent, stærk, loyal og frygtløs. Ligesom de fleste terriere er den stædig og elsker at grave huller. En cairn terrier har et stærkt jagtinstinkt og kræver megen opdragelse. Samtidig er den meget intelligent og nem at opdrage. Det siges ofte at de er ulydige, det er ikke tilfældet hvis de opdrages rigtigt. Den er glimrende sammen med børn og er en fremragende familiehund. Det er en arbejdshund og bruges stadig som sådan i dele af Skotland. Ligesom de fleste terriere har de behov for megen fysisk aktivitet.

Eksterne henvisninger 

 FCI standard for hunderacen 
 Farver på en Cairnterrier
 Racens hjemmeside

Terriere
Hunderacer fra Skotland
QuickTime

QuickTime er en medieafspiller skabt af Apple Inc. til Macintosh-computere der anvender mac styresystemer, i dag OS X. Gennem flere år er programmet også udviklet til Microsoft Windows og som plug-ins til andre platforme.

Den nyeste version af QuickTime 7 (til OS X Tiger og Leopard) og QuickTIme X (til OS X Snow Leopard) er version 10.0. Apple har også sammensat programmet med musikafspilleren iTunes. Som noget nyt understøtter Quicktime High Definition-videoklip og -film i QuickTimes eget format, mov.

Der findes to versioner: en gratis version af QuickTime med normal funktionalitet samt en kommerciel Pro-version, som åbner for flere muligheder såsom at gemme en lokal kopi af videoklippet på harddisken.

Eksterne henvisninger 
 Apple QuickTime 7 dansk
 Apple QuickTime X 10 dansk
 Apple iTunes dansk

Software fra Apple Inc.
Multimedieafspillere
Mac OS-software
Containerformater
Multimedieprogrammer til OS X
Multimedieprogrammer til Windows
F.I.P.

Full Impact Productions (F.I.P.) eller Full Impact Productions Gangsta Click/Clique (F.I.P.G.C.) er en sammenslutning af danske hiphopkunstnere. Gruppen består af:

 Bai-D, Orgi-E, og Rune Rask, der tilsammen udgør gruppen Suspekt
 Johnson
 L.O.C.
 Marwan
 Troo.L.S
 U$O

F.I.P.'s udgivelser tæller bl.a. plader som Suspekt, Ingen Slukker The Stars, Dominologi, Jegvilgerneduvilgerneviskalgerne, Inkarneret, Forklædt Som Voksen, P.E.R.K.E.R., Prima Nocte, 100% Jesus og Hold Nu. Gruppen er til dato Danmarks mest succesrige hiphop-crew med sammenlagt omkring 300.000 solgte eksemplarer af de ni udgivelser.

Hiphopgrupper fra Danmark
Subsidiaritetsprincippet

Subsidiaritetsprincippet er princippet om, at politiske beslutninger skal træffes på det lavest mulige politiske niveau. I den danske EU-debat er princippet, der stammer fra den katolske sociallære, blevet omdøbt til nærhedsprincippet.

Princippet er fastsat i artikel 5 i Traktaten om Den Europæiske Union. Det skal sikre, at beslutningerne træffes så tæt på borgerne som muligt. I forbindelse med forslag til nye EU-regler undersøges, om det er begrundet at handle på EU-niveau frem for at udnytte de muligheder, der findes på nationalt, regionalt eller lokalt plan. I praksis er det et princip om, at EU - bortset fra de områder, hvor EU har enekompetence - udelukkende handler, når dette vil være mere effektivt end at handle på nationalt, regionalt eller lokalt plan. Princippet er snævert forbundet med proportionalitetsprincippet, som går ud på, at EU's handling ikke bør gå ud over, hvad der er nødvendigt for at opfylde traktaternes målsætninger.

Det Europæiske Råd godkendte i december 1992 en erklæring om nærhedsprincippet, som regulerer de nærmere anvendelsesbetingelser. Den generelle metode, der følger af denne erklæring, genfindes i Amsterdamtraktaten i en protokol om anvendelse af nærhedsprincippet og proportionalitetsprincippet. Efter Lissabontraktatens ikræfttrædelse den 1. december 2009 kræver protokollen nu overholdelse af nærhedsprincippet for alle lovforslag, og den giver de nationale parlamenter mulighed for at gøre indsigelse mod et forslag med den begrundelse, at det overtræder princippet, og forslaget kan som følge heraf blive fastholdt, ændret eller trukket tilbage af Europa-Kommissionen eller blokeret af Europa-Parlamentet eller Ministerrådet. I tilfælde af overtrædelse af nærhedsprincippet kan EU-Regionsudvalget også referere direkte til Europadomstolen.

Udtrykket bruges derfor gerne i debatten om, hvilke beslutninger der skal træffes i EU-regi (f.eks. beslutninger på miljøområdet), og hvilke der bør træffes af nationalstaterne (f.eks. beslutninger vedr. arbejdsløshedsunderstøttelse).

Noter 

EU
EU-ret
Juridiske begreber
Kybernetik
Pinal County

Pinal County er et county i delstaten Arizona i USA.

Det administrative centrum i Pinal County er byen Florence.

Ekstern henvisning 
 Billeder fra Pinal County

Kilde 
 

Counties i Arizona
QXL

QXL var et af Danmarks største netauktionshuse, hvor brugerne kunne købe og sælge nye eller brugte varer. Netauktioner er et alternativ til den traditionelle brugthandel via rubrikannoncer, som kendes fra  Gul & Gratis og DBA

Selskabet blev stiftet i Danmark i 1999 og var en del af Ricardo Group, der med hovedkvarter i Schweiz driver både auktioner og andre internetvirksomheder i Europa. I 2010 blev Trendsales, der er Danmarks største online bazar , tilkøbt gruppen, og de to virksomheder blev drevet ud fra fælles kontorlokaler i København. I marts 2013 blev QXL Danmark og QXL Norge opkøbt af Lauritz.com.

QXL Danmark havde mere end 500.000 medlemmer og var især kendt som en effektiv handelsplads for blandt andet samlere (frimærker, mønter , bøger og sjældne samlerobjekter) samt gadgets/elektronik.

QXL var meget ofte involveret i velgørenhedsarbejde i Danmark, hvor selskabet i samarbejde med foreninger og organisationer gennemførte mange charity-auktioner.

Lauritz.com lukkede auktionshuset QXL.dk pr. 14. december 2021 efter flere års faldende aktivitet på sitet

Referencer

Eksterne henvisninger 
 QXL Danmark 

Netauktionshuse i Danmark
Greenlee County

Greenlee County er et amt i delstaten Arizona, USA.

Amtet blev grundlagt i 1909 af en del fra Graham County og er opkaldt efter Mason (Masin) Greenlee, som var den første indbygger i Clifton-området. Byen Clifton er amtets hovedsæde.

Ekstern henvisning 
 Billeder fra Greenlee County

Kilde 
 

Counties i Arizona
La Paz County

La Paz County er et amt i delstaten Arizona, USA, med hovedsæde i byen Parker.

La Paz County er Arizonas 15. og nyeste amt, som blev grundlagt den 1. januar 1983 af den nordlige del fra Yuma County. Byen Parker er også hovedsæde for Colorado River-reservatet.

Kilder 
 
 Billeder fra La Paz County 

Counties i Arizona
Santa Cruz County (Arizona)

Santa Cruz County er et amt i delstaten Arizona, USA, med byen Nogales som hovedsæde og med den vigtigste grænseovergang til Arizona fra Mexico.

Amtet ligger i den sydlige del af Arizona mellem Cochise County, Pima County og Mexico. Amtet blev oprettet i 1899 og navngivet efter Santa Cruz River (som blev navngivet sidst i 1600-tallet af fader Eusebio Francisco Kino som grundlagde missioner og kortlagde området for Spanierne). Ordet Santa Cruz kommer fra det spanske ord Hellig Kors.

Kilde

Ekstern henvisning 
 Billeder fra Santa Cruz County  på Sitecenter.dk

Counties i Arizona
Elrio van Heerden

Elrio van Heerden (født 11. juli 1983) er en sydafrikansk tidligere fodboldspiller, der i sin aktive karriere bl.a. spillede for FC København, Club Brugge og Blackburn Rovers samt for det sydafrikanske landshold i perioden 2004 til 2009.

Van Heerden blev hentet til F.C. København fra deres tidligere sydafrikanske fodbold skole UPE-FCK. Han fik debut for FCK i 2004 da han kom ind 2 minutter før tid og scorede ved at passere AaB-målmanden Jimmy Nielsen. Målet gjorde at F.C. København selv kunne afgøre mesterskabet mod FC Nordsjælland.

Van Heerden spillede i alt 23 kampe for FC København (19 superliga, 1 pokal og 3 europæiske), hvori han scorede 4 gange, inden han i januar 2006 skiftede til belgiske Club Brugge.

Eksterne henvisninger 

Fodboldspillere fra Sydafrika
Fodboldspillere fra FC København
Fodboldspillere fra Club Brugge
Fodboldspillere fra Blackburn Rovers F.C.
Naiad (måne)

Naiad er en af planeten Neptuns måner: Den blev opdaget den 18. september 1989 ved hjælp af billeder fra rumsonden Voyager 2 – i øvrigt som den sidste måne Voyager 2 observerede. Lige efter opdagelsen fik månen den midlertidige betegnelse S/1989 N 6, men senere har den Internationale Astronomiske Union vedtaget at opkalde den efter Najaderne fra den græske mytologi. Naiad kendes også under betegnelsen Neptun III (III er romertallet for 3).

Naiad har en irregulær ("kartoffelformet") facon, og dens overflade viser ingen tegn på geologisk aktivitet. Den kredser så tæt omkring Neptun, at den fuldfører et omløb hurtigere end Neptun når at dreje sig én gang om sig selv. Konsekvensen er, at tidevandskræfterne tvinger Naiad til at kredse gradvis tættere og tættere på Neptun, indtil den engang i fremtiden enten dratter ned i Neptuns atmosfære eller sønderdeles og bliver til en planetring.

Neptuns måner
Jesper Christiansen

Jesper Christiansen kan hentyde til flere personer:

 Jesper Christiansen (maler) (født 1955) – en dansk maler og grafiker.
 Jesper Christiansen (fodboldspiller, født 1978) – en tidligere fodbolmålmand, som har spillet for bl.a Danmarks fodboldlandshold og F.C. København og nuværende målmandstræner.
 Jesper Christiansen (fodboldspiller, født 1980) – en dansk angriber i fodbold, som har spillet for OB og Randers FC.

Se også
 Jesper Christjansen – en dansk fodboldspiller, som spiller i Brønshøj
 Jesper Christensen (flertydig)
In hoc signo vinces

In hoc signo vinces er en latinsk oversættelse af den græske sentens "εν τούτω νίκα" ("en touto, nika") der betyder "i dette tegn skal du sejre" .

Ifølge legenden tog den romerske kejser Konstantin den Store i år 312 dette som motto som følge af en åbenbaring, i hvilken han havde set korsets tegn på himlen kort tid før kampen mod sin vestromerske rival Maxentius, som han besejrede trods en stærkt undertallig hær i Slaget ved den milviske bro. 

Tegnet, som Konstantin så, var efter sigende et labarum – en kombination af de to græske bogstaver Ρ (rho) og Χ (khi), således at rhoets vertikale linje går midt gennem khiet. Disse to bogstaver er netop de to første bogstaver i Χριστός, græsk for Kristus.

Note 

Latinske vendinger
Children of the Nile

Children of the Nile er et computerspil, skabt af skaberen bag bl.a. Pharao. Spillet handler om at opbygge en by og et velfungerende samfund. Det hele udspiller sig et levende 3-D-miljø.

Computerspil fra 2005
Windows-spil
Navigare necesse est, vivere non est necesse

Navigare necesse est, vivere non est necesse. Latin for: “Det er nødvendigt at sejle, ikke at leve”. Ifølge Plutarch udtalt af den romerske general og konsul Pompejus den Store da han under en storm beordrede sømænd at sejle korn fra Afrika til Rom. Senere valgt til Hansestæderne valgsprog.

I dag er det motto for Grenaa Gymnasium og HF.

Latinske vendinger
Ceterum censeo Carthaginem esse delendam

Ceterum censeo Carthaginem esse delendam (eller Praeterea censeo Carthaginem delendam esse) er latin og betyder "I øvrigt mener jeg, at Kartago bør ødelægges".

Sætningen er berømt, ikke mindst fordi den romerske senator Cato den Ældre ifølge historikeren Plutarch afsluttede alle sine taler i Senatet med disse ord. Cato var efter en rejse til Kartago i år 157 f.Kr. under et forgæves forsøg på mægling først blevet overvældet af Kartagos velstand og dernæst overbevist om, at byen var en trussel mod Rom. Cato fik med tiden sin vilje, og Kartago blev fuldstændigt tilintetgjort i den tredje puniske krig 146 f.Kr.

Til sentensens berømthed har givetvis også bidraget, at den indeholder to for latinsk grammatik karakteristiske størrelser, nemlig formen gerundiv (delendam) og konstruktionen akkusativ med infinitiv (Carthaginem esse), hvorfor den har været yndet som illustration af latinlærere.

Latinske vendinger
Citater
Ad vitam aeternam

Ad vitam aeternam. Latin for ”Mod det evige liv”. Brugt i katolsk kristen sammenhæng.
Figurerer også i navnet på Immortel (Ad Vitam) en fremtidsfilm af Enki Bilal baseret på den franske tegneserie La Foire aux immortels (De udødeliges karnival).

 
Latinske vendinger
Illegitimi non carborundum

Illegitimi non carborundum. (Også: Nil illegitimi carborundum, Nolite te bastardes carborundorum) Pseudo latinsk frase der betyder “Lad ikke bastarderne ødelægge dig”, i betydningen ikke at lade sig kue eller stoppe af modstandere. Først brugt af den amerikanske general Joseph W. Stilwell som sit motto under anden verdenskrig. Senere populært i militære og forretningskredse. I politik blev det siden taget op af den amerikanske republikanske præsidentkandidat senator Barry Goldwater i 1964. Også brugt af Margaret Atwood i romanen Handmaid’s Tale fra 1986.  Lisbeth Østergaard Madsens danske oversættelse fra 1986 med titlen ’Tjenerindens fortælling’.

Latinske vendinger
Noli me tangere

Noli me tangere! (”Rør mig ikke!”) er den latinske oversættelse af den opstandne Jesu ord til Maria Magdalene. På dansk oversættes passagen i Det Nye Testamente, Johannesevangeliet, kapitel 20, vers 17 således:

”V17: Jesus sagde til hende: ”Hold mig ikke tilbage, for jeg er endnu ikke steget op til Faderen; men gå hen til mine brødre og sig til dem: Jeg stiger op til min fader og jeres fader, til min Gud og jeres Gud.”

Den bibelske betydning af Jesu ord ”rør mig ikke!” er omdiskuteret.

Maria Magdalenes første møde med den genopstandne Jesus Kristus er et ofte brugt klassisk motiv.
En følsom og sart plante kaldes Noli me tangere.

Eksterne henvisninger 

 Det Nye Testamente, Johannesevangeliet, kapitel 20, vers 17 

Latinske vendinger
San Carlos-reservatet

San Carlos-reservatet er et indianerreservat med hovedsæde i byen San Carlos, Arizona, USA.

Placering: 184 km nordøst for Phoenix i Gila County og Graham County.
Stamme: Apache. Kendt for: Kurvevævning, perlefremstilling, juveler.

Floderne Salt River og Black River former grænsen, som deler apachereservatet San Carlos og Fort Apache-reservatet, som styres af to separate stammeregeringer.

Kilder

Eksterne henvisninger 

Indianerreservater i Arizona
Pearce

Pearce er en by i Cochise County i delstaten Arizona, USA.

Byen er opkaldt efter Jimmie Pearce, som var minearbejder i Tombstone. Sammen med sin kone, som drev et pensionat, havde han opsparet penge for at købe land, og det lykkedes ham at købe ranchland nordøst for Tombstone. En dag i 1894 fandt han fritstående guld på siden af en bakketop og kom tilbage i minebranchen, ikke som arbejder, men som ejer.

En by voksede i nærheden af Jimmie Pearce's Commonwealth Mine og der blev åbnet postkontor den 6. marts 1896 og indbyggertallet steg til 1.500. Jimmie Pearce solgte Commonwealth for 250.000 dollars, og hans kone, som huskede de hårde tider, indsatte en klausul i kontrakten, som garanterede hende retten til at drive pensionat ved minen, som bestod indtil 1930'erne. Flere bygninger minder om Pearce's hede dage, inklusive postkontoret, som stadigvæk er i drift.

Kilde/Ekstern henvisning
 I bil igennem Arizona 

Byer i Arizona
Spøgelsesbyer
Johnson

Johnson er flertydig.

Personer med efternavnet Johnson 
 Samuel Johnson (1709–1784) engelsk forfatter
 Andrew Johnson (1808–1875), 17. Præsident i USA
 Lyndon B. Johnson (1908–1973), 36. Præsident i USA
 Boris Johnson (born 1964) britisk politiker
 Earvin "Magic" Johnson (født 1959), amerikansk basketball spiller og forretningsmand
 Marc Johnson (rapper) dansk rapper

Steder 
I Canada:
 Johnson (valgdistrikt) valgdistrikt i Quebec
I USA:
 Johnson, Arkansas
 Johnson, California
 Johnson, Indiana
 Johnson, Minnesota
 Johnson, Nebraska
 Johnson, Oklahoma
 Johnson, Vermont
 Johnson Township, Polk County, Minnesota
 Fort Johnson, New York
 Johnson (by), spøgelsesby i Arizona

 Johnson City - byer
 Johnson County - amter

Uddannelse 
 Johnson Bible College, Knoxville, Tennessee
 Johnson Senior High School, St. Paul, Minnesota
 Johnson State College, Johnson, Vermont
 Johnson & Wales University, Providence, Rhode Island

Erhvervsliv og virksomheder 
 Johnson Act 1934 US securities law
 Johnson Controls en virksomhed i Milwaukee, Wisconsin
 Johnson Family Enterprises et moderselskab
 S. C. Johnson & Son et datterselskab tidligere kendt som Johnson Wax
 Johnson Outboards amerikansk motorbådsproducent
 Johnson & Johnson amerikansk medicinalkoncern
 Lyndon B. Johnson Space Center Houston, Texas
Russellville

Russellville er en spøgelsesby i Cochise County i delstaten Arizona, USA. 

Byen, som sprang op ved, og som levede af Peabody-minen, var hjem for omkring 100 mennesker. Fordi byen havde mange kvinder og familier, bevirkede det, at den havde en lovmand. Byen havde blandet købmandsforretning, smed, saloner, restauranter m.m. Da byen Johnson blev grundlagt i nærheden i 1883, pakkede Russellvilles indbyggere sammen og flyttede til Johnson. Dermed blev Russellville til spøgelsesby.

Kilde/Ekstern henvisning
 I bil igennem Arizona 

Byer i Arizona
Spøgelsesbyer